Pomocný prípravok na ochranu rastlín pre profesionálnych používateľov

**MEMCOMBA**

Pomocný prípravok na zvýšenie odolnosti rastlín proti chorobám a podporu zdravotného stavu rastlín.

**AKTÍVNA ZLOŽKA:**

|  |  |
| --- | --- |
| **extrakt z kvasiniek suchý** | **14% hm** (14 g/l) |

**Látky nebezpečné pre zdravie, ktoré prispievajú ku klasifikácii prípravku:**

síran meďnatý CAS 7758-99-8

**Označenie**:

|  |  |
| --- | --- |
|  |  |
| GHS07 | GHS09 |

**Pozor**

|  |  |
| --- | --- |
| **H315** | **Dráždi kožu.** |
| **H319** | **Spôsobuje vážne podráždenie očí.** |
| **H411** | **Toxický pre vodné organizmy, s dlhodobými účinkami.** |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |
| **P302+P352** | **PRI KONTAKTE S POKOŽKOU: Umyte veľkým množstvom vody a mydla** |
| **P305+P351+P338** | **PO ZASIAHNUTÍ OČÍ: Niekoľko minút oplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.** |
| **P280** | **Noste ochranné rukavice/ochranný odev/ochranné okuliare/ochranu tváre.** |
| **P501** | **Zneškodnite obsah/nádobu v povolenej spaľovni odpadov/odovzdajte oprávnenému subjektu alebo vráťte dodávateľovi.** |

**SP1** Neznečisťujte vodu pomocným prípravkom alebo jeho obalom. (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).

**Z4** Riziko vyplývajúce z použitia pomocného prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.

**Vt5** Riziko vyplývajúce z použitia pomocného prípravku pri dodržaní predpísanej dávky alebo koncentrácie je pre vtáky prijateľné.

**Vo4** Riziko vyplývajúce z použitia pomocného prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.

**V3** Riziko pomocného prípravku je prijateľné pre dážďovky a iné pôdne makroorganizmy.

**Pred použitím prípravku si dôkladne prečítajte návod na použitie!**

**Zákaz používania pomocného prípravku v 1. ochrannom pásme zdrojov pitných vôd!**

**Dbajte o to, aby sa pomocný prípravok v žiadnom prípade nedostal do tečúcich a stojatých vôd vo voľnej prírode!**

**Uložte mimo dosahu zvierat!**

POMOCNÝ PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

**Pred použitím si prečítajte sprievodné pokyny!**

|  |  |
| --- | --- |
| **Držiteľ autorizácie a distribútor:** | BIOCONT LABORATORY, spol. s r. o, Mayerova 784, 664 42 Modřice, Česká republika |
|  |  |
| **Číslo autorizácie ÚKSÚP:** | **18-00408-PM** |
| **Dátum výroby:** | uvedené na obale |
| **Číslo výrobnej šarže:** | uvedené na obale |
|  |  |
| **Balenie:** | 1 l HDPE fľaša  5 l a 10 l HDPE kanister |

**PÔSOBENIE POMOCNÉHO PRÍPRAVKU**

MEMCOMBA stimuluje prirodzenú obranyschopnosť rastlín a pomáha im brániť sa pri napadnutí hubovými a bakteriálnymi chorobami. Aktívnou zložkou sú oligosacharidy získané enzymatickou hydrolýzou bunkovej steny kvasiniek *Saccharomyces cerevisiae*. MEMCOMBA pôsobí dvoma spôsobmi na imunitný systém rastliny:

- Podporuje tvorbu fytoalexíny, ktoré sú aktivátory imunitného systému rastliny.

- Umožňuje kontakt medzi patogénom a imunitným systémom a tým pomáha navodiť obrannú reakciu.

Prípravok okrem uvedeného obsahuje stopové množstvo medi. Prípravok MEMCOMBA odporúčame kombinovať v postrekovom slede s prípravkom ALTELA, ktorý obmedzuje množenie plesní.

**NÁVOD NA POUŽITIE**

| **Plodina** | **Účel použitia** | **Dávka/ha** | **Ochranná doba** | **Poznámka k aplikácii** |
| --- | --- | --- | --- | --- |
| **vinič** | zvýšenie odolnosti rastlín proti hubovým chorobám | 0,6 - 1 l | AT | Max. 4x |
| **vinič** | 1 - 2 l | AT | Max. 6x |
| **ovocné stromy** | 1 - 2 l | AT | Max. 6x |
| **zemiak** | 1 - 2 l | AT | Max. 8x |
| **zelenina** | 1 - 2 l | AT | Max. 4x; pole, skleníky |
| **jahoda** | 1 - 2 l | AT | Max. 4x; pole, skleníky |
| **obilniny** | 0,5 – 1,5 l | AT | Max. 4x |

AT - ochranná lehota je daná odstupom medzi termínom aplikácie a zberom.

**POKYNY PRE APLIKÁCIU**

Prípravok aplikujte pri hroziacom vyššom tlaku infekcie. Neaplikujte pri vysokých teplotách a za poludňajšieho slnečného svitu. Prípravok MEMCOMBA aplikujte rosením.

**Vinič:**

Prípravok aplikujte v dávke 0,6 – 1 l/ha s dávkou vody 300-400 l v rastovom štádiu, keď metlina je viditľná až 80% kvetných čiapočiek opadaných (BBCH 53 – 68); max. počet aplikácií 4x. interval medzi aplikáciami je 7 – 10 dní.

V dávke 1 – 2 l/ha aplikujte prípravok s dávkou vody 400-600 l v rastovom štádiu od konca kvitnutia (BBCH 69); max. počet aplikácií 6x. interval medzi aplikáciami je 7 – 10 dní.

**Ovocné stromy:**

Prípravok aplikujte v dávke 1 – 2 l/ha s dávkou vody 400-600 l v rastovom štádiu od začiatku vývoja konárov (BBCH 31); max. počet aplikácií 6x. interval medzi aplikáciami je 7 – 10 dní.

**Zemiak:**

Prípravok aplikujte v dávke 1 – 2 l/ha s dávkou vody 400-600 l v rastovom štádiu, keď 10% rastlín je v riadku zapojených (BBCH 31); max. počet aplikácií 8x. interval medzi aplikáciami je 7 – 10 dní.

**Zelenina (pole, skleníky):**

Prípravok aplikujte v dávke 1 – 2 l/ha s dávkou vody 300-800 l v rastovom štádiu od začiatku tvorby bočných výhonov (BBCH 20); max. počet aplikácií 4x. interval medzi aplikáciami je 7 – 10 dní.

**Jahoda (pole, skleníky):**

Prípravok aplikujte v dávke 1 – 2 l/ha s dávkou vody 300-800 l pred kvitnutím; max. počet aplikácií 4x. interval medzi aplikáciami je 7 – 10 dní.

**Obilniny:**

Prípravok aplikujte v dávke 0,5 – 1,5 l/ha s dávkou vody 200-400 l v rastovom štádiu od začiatku predlžovania stebla (BBCH 30); max. počet aplikácií 4x. interval medzi aplikáciami je 7 – 10 dní.

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Pri dodržaní pokynov uvedených na etikete nedochádza k prejavom fytotoxicity a nebola zistená odrodová citlivosť.

**OPATRENIA PROTI VZNIKU REZISTENCIE**

Pri dodržaní pokynov pre aplikáciu sa vznik rezistencie nepredpokladá. Dodržujte správny termín aplikácie a registrovanú dávku pomocného prípravku.

**VPLYV NA ÚRODU**

Pomocný prípravok nemá negatívny vplyv na úrodu.

**VPLYV NA NÁSLEDNÉ, NÁHRADNÉ A SUSEDIACE PLODINY**

Výsev/výsadba následných a náhradných plodín je bez obmedzenia.

**VPLYV NA UŽITOČNÉ A INÉ NECIEĽOVÉ ORGANIZMY**

Aplikácia pomocného prípravku nemá negatívny vplyv na užitočné a iné necieľové organizmy.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Odmerané množstvo pomocného prípravku rozmiešajte v nádobe postrekovača v polovičnom množstve vody pri súčasnom zapnutí miešadla. Doplňte na požadovaný objem. Pripravte len také množstvo postrekovej kvapaliny, ktoré spotrebujete. Prázdny obal z tohto výrobku zneškodnite ako nebezpečný odpad. Zákaz opätovného použitia obalu alebo jeho použitia na iné účely!

**ČISTENIE** **APLIKAČNÉHO ZARIADENIA**

Po skončení aplikácie pomocného prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd. V prípade čistiacich prostriedkov postupujte podľa návodu na ich použitie.

**BEZPEČNOSTNÉ OPATRENIA**

Pri práci s pomocným prípravkom MEMCOMBA používajte vhodné osobné ochranné pracovné prostriedky:

|  |  |
| --- | --- |
| **Ochrana dýchacích orgánov:** | nie je nutná |
| **Ochrana rúk:** | gumové alebo plastové rukavice označené piktogramom pre chemické nebezpečenstvo |
| **Ochrana očí a tváre:** | ochranné okuliare/ochranný štít |
| **Ochrana tela:** | celkový ochranný odev alebo ochranný odev označený piktogramom / grafickou značkou "ochrana proti chemikáliám" |
| **Dodatočná ochrana hlavy:** | nie je potrebná |
| **Dodatočná ochrana nôh:** | pracovná alebo ochranná obuv (napr. gumové alebo plastové čižmy s ohľadom na prácu v zem. teréne.) |

Postrekujte len za bezvetria alebo pri miernom vánku, smerom po vetre od ďalších osôb. Počas práce s pomocným prípravkom a po skončení práce až do odloženia pracovného odevu a ďalších osobných ochranných pracovných prostriedkov a do dôkladného umytia nejedzte, nepite a nefajčite. Zabráňte kontaktu s očami, pokožkou alebo odevom. Po práci s pomocným prípravkom sa dôkladne umyte. Pracovný odev a osobné ochranné pracovné pomôcky pred ďalším použitím vyperte, resp. očistite. Po ukončení práce opustite ošetrované priestory. Opätovný vstup na ošetrovaný pozemok je možný až po zaschnutí postrekovej kvapaliny. Pri príprave aplikačnej kvapaliny ani pri postreku nepoužívajte kontaktné šošovky.

**PRVÁ POMOC:**

|  |  |
| --- | --- |
| **Všeobecné pokyny** | Ak sa prejavia zdravotné problémy (podozrenie na kožnú alergickú reakciu) alebo v prípade pochybností kontaktujte lekára. |
| **Pri zasiahnutí očí** | Okamžite vyplachujte veľkým množstvom vody aj pod viečkami po dobu  najmenej 15 minút. |
| **Pri nadýchaní aerosólu aplikácii** | Prerušte prácu, prejdite mimo ošetrovanú oblasť, zaistite telesný i duševný pokoj. |
| **Pri zasiahnutí kože** | Odložte kontaminovaný odev, zasiahnuté časti pokožky umyte pokiaľ možno teplou vodou a mydlom, pokožku dobre opláchnite. |
| **Pri náhodnom požití:** | Ústa vypláchnite vodou, prípadne dajte vypiť asi pohár vody; nevyvolávajte zvracanie. |

Pri vyhľadaní lekárskeho ošetrenia informujte lekára o pomocnom prípravku, s ktorým postihnutý pracoval, a o poskytnutej prvej pomoci. V prípade potreby je možné ďalší postup pri prvej pomoci konzultovať s **Národným toxikologickým informačným centrom v Bratislave Tel.: 02 54774166**

**SKLADOVANIE**

Pomocný prípravok MEMCOMBA uchovajte v originálnom obale pri izbovej teplote, v suchých dobre vetraných miestnostiach oddelene od skladovaných potravín, krmív, hnojív, dezinfekčných prostriedkov a prázdnych obalov od týchto látok. Pri skladovaní za uvedených podmienok (od +5 až do + 25 °C) zaručuje výrobca deklarovanú aktivitu výrobku po dobu 2 rokov. Pomocný prípravok nesmie zmrznúť.

**ZNEŠKODNENIE OBALOV A ZVYŠKOV**

Vyprázdnený obal vymyte vodou a likvidujte ako ostatný odpad. Nepoužitý prípravok v pôvodnom obale a prázdne obaly z prípravku odovzdajte v mieste zberu domového odpadu špeciálne vytvoreného pre tento účel (v rámci triedenia odpadov) príslušnou samosprávou (informujte sa u orgánu miestnej správy)! Obaly od prípravku sa nesmú znovu používať na akékoľvek iné účely!

Technologický zvyšok postrekovej kvapaliny a nepoužité zvyšky postrekovej kvapaliny s prípravkom na ochranu rastlín zneškodnite podľa pokynov na etikete prípravku na ochranu rastlín, s ktorým sa pomocný prípravok aplikoval.